Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 845/12/1102	Bratislava II, 27.5.2015
EEČ : 2-9-155-2015

U Z N E S E N I E

Trestná vec:	obvinený XXXXX 
Zločin:	Podvod podľa § 221 odsek 1, odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený spolu s doposiaľ nezistenou osobou mužského pohlavia uviedli do omylu poškodeného XXXXX, nar. XXXXX, bytom XXXXX, XXXXX takým spôsobom, že dňa 13.10.2012 v čase okolo 12.00 h v XXXXX na XXXXX ul. oslovili po česky poškodeného za účelom, že potrebujú súrne požičať 1000,-€ na operáciu kamaráta, ktorý je po ťažkej autonehode a musia mu amputovať nohu a ako zálohu mu nechajú zelenú tašku -ľadvinku v ktorej sa nachádzali bankovky USD, ktoré mu ukázali, na čo motorovým vozidlom nezistenej farby, značky a EČV odišli k poškodenému domov na XXXXX ul. XXXXX v XXXXX, kde zobral obvineného XXXXX k sebe do bytu, kde mu odovzdal v obývacej izbe 1000,-€ v dvoch 500,-€ bankovkách, ktoré vybral z čiernej tašky, v ktorej mal ešte 12.000,-€, odloženej na stoličke v kuchyni, pričom XXXXX pravdepodobne videl, že v uvedenej taške sa nachádzajú peniaze, tak ľsťou uviedol, že musí ísť na WC, pričom vybral z tejto tašky hotovosť 12.000,-€ a následne odišiel z bytu poškodeného, tým, že poškodenému ešte uviedol, že ho počká dole v aute a spolu pôjdu do nemocnice na XXXXX, ale keď poškodený išiel dole na ulicu, tak zistil, že ho tam nikto nečaká, ako ani vozidlo tam nebolo, čím takto svojim konaním poškodeného XXXXX, nar. XXXXX, bytom XXXXX, XXXXX uviedli do omylu a spôsobili mu škodu vo výške 13.000,-€

lebo  je nepochybné, že skutok nespáchal obvinený

Odôvodnenie:
Vyšetrovateľ Odboru kriminálnej polície, Okresného riaditeľstva PZ v XXXXX dňa 19.10.2012 uznesením sp. zn. XXXXX podľa § 199 ods. 1 Trestného poriadku začal trestné stíhanie za zločin podvodu formou spolupáchateľstva podľa § 20 Trestného zákona k § 221 ods. 1, ods. 3 písm. c) Trestného zákona s poukazom na § 138 písm. g) Trestného zákona a následne, najmä na základe výpovede svedka - poškodeného a na základe vykonanej rekognície osoby XXXXX poškodeným XXXXX uznesením sp. zn. XXXXX zo dňa 17.12.2012 podľa § 206 ods. 1 Trestného poriadku vzniesol obvinenie osobe XXXXX za skutok uvedený vo výrokovej časti predmetného uznesenia.

V priebehu vyšetrovania však bolo zistené, že obv. XXXXX sa vyššie uvedeného trestného činu nemohol dopustiť tak, ako je to uvedené vo výrokovej časti uznesenia o vznesení obvinenia zo dňa 17.12.2012, nakoľko obvinený bol ešte pred tým, ako sa skutok mal stať (13.10.2012), dňa 11.10.2012 zadržaný hliadkou PZ v zmysle § 85 ods. 2 Trestného poriadku v trestnej veci vedenej na Odbore kriminálne polície, Okresného riaditeľstva PZ XXXXX XXXXX pod sp. zn. XXXXX a následne bol dňa 12.10.2012 umiestnený v cele policajného zaistenia a eskorty Krajského riaditeľstva PZ XXXXX, pričom počas trvania obmedzenia osobnej slobody bolo XXXXX vznesené obvinenie v tejto trestnej veci a na základe návrhu prokurátora Okresnej prokuratúry XXXXX XXXXX bol XXXXX dňa 13.10.2012 uznesením sudcu pre prípravné konanie Okresného súdu XXXXX XXXXX pod číslom konania XXXXX podľa § 72 ods. 1 písm. a), ods. 2 Trestného poriadku vzatý do väzby, teda skutok zo dňa 13.10.2012, za ktorý mu bolo vznesené obvinenie pod sp. zn. XXXXX nemohol spáchať, nakoľko sa v tej dobe nachádzal vo výkone väzby, ktorá začala plynúť od dňa 11.10.2012 od 17.00 hod.

Vyššie uvedené skutočnosti vplývajú zo zápisnice o zadržaní a obmedzení osobnej slobody sp. zn. XXXXX zo dňa 11.10.2012, zo záznamu o odovzdaní osoby na umiestnenie do CPZ č. p. XXXXX zo dňa 12.10.2012, z návrhu prokurátora Okresnej prokuratúry XXXXX XXXXX sp. zn. XXXXX zo dňa 12.10.2012 na vzatie obv. XXXXX do väzby, ako aj z uznesenia sudcu pre prípravné konanie Okresného súdu XXXXX XXXXX pod číslom konania XXXXX zo dňa 13.10.2012, ktorým bol obvinený XXXXX podľa § 72 ods. 1 písm. a), ods. 2 Trestného poriadku vzatý do väzby.

	Zároveň je potrebné poukázať na výpovede poškodeného XXXXX, kde jednoznačne a opakovane potvrdil dátum spáchania predmetného skutku, ku ktorému malo dôjsť dňa 13.10.2012. Reálnosť dátumu spáchania skutku preukazujú i ďalšie skutočnosti uvádzané poškodeným, ktoré boli preverené. 

Vzhľadom na vyššie uvedené skutočnosti, nakoľko bolo preukázané, že skutok, za ktorý bolo uznesením vyšetrovateľa ČVS: XXXXX zo dňa 17.12.2012 podľa § 206 ods. 1 Trestného poriadku vznesené obvinenie osobe XXXXX, nespáchal obvinený, bolo potrebné rozhodnúť o zastavení trestného stíhania.

	S poukazom na § 215 ods. 1 písm. c) Trestného poriadku, prokurátor zastaví trestné stíhanie, ak je nepochybné, že skutok nespáchal obvinený.

	Vzhľadom na vyššie uvedené skutočnosti som preto rozhodol tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Róbert Kaman
prokurátor